অমরিন্দরকে আক্রমণ কংগ্রেস নেতার, পালটা প্রাক্তন মুখ্যমন্ত্রী

নয়াদিল্লি: বিধানসভা ভোটের মাস ছয়েক আগে মুখ্যমন্ত্রী বদল করা হয়েচ্ছে পঞ্জাবে। যার কারণে প্রকাশ্যে এসে গিয়েছে কংগ্রেসের অন্দরের কোন্দল। হাইকম্যান্ডের বিরুদ্ধে মুখ খুলেছেন ওই রাজ্যের সদ্য প্রাক্তন মুখ্যমন্ত্রী অমরিন্দর সিং। অন্যদিকে, তাঁকে গদিচ্যুত করা নিয়ে সাফাই দিয়েছে কংগ্রেসের শীর্ষ নেতা রনদীপ সিং সুরজেওয়ালা। পালটা জবাব দিয়েছেন পঞ্জাবের প্রাক্তন মুখ্যমন্ত্রী।

গত কয়েক সপ্তাহ ধরে চলতে থাকা পঞ্জাব নিয়ে বিতর্ক প্রসঙ্গে শনিবার মুখ খুলেছেন কংগ্রেস নেতা রনদীপ সিং সুরজেওয়ালা। তিনি দাবি করেছেন যে মুখ্যমন্ত্রী হিসেবে বিধায়কদের সমর্থন হারিয়ে ফেলেছিলেন অমরিন্দর সিং। সেই কারণেই তাঁকে পদ থেকে সরিয়ে দেওয়া হয়েছে।

রনদীপ সিং সুরজেওয়ালা বলেছেন, “যখন একজন মুখ্যমন্ত্রী বিধায়কদের সমর্থন হারিয়ে ফেলেন, তখন তাঁকে পদ ছেরে দিতেই হয়। ৭৯ জনের মধ্যে ৭৮ জন বিধায়ক কংগ্রেস হাইকম্যান্ডের কাছে চিঠি লিখে মুখ্যমন্ত্রী বদলের জন্য আবেদন করেছিলেন। যদি আমরা মুখ্যমন্ত্রী বদল না করতাম তাহলে সেটাকে একনায়কত্ব বলা হতো।”

এর পালটা জবাব দিয়েছেন পঞ্জাবের প্রাক্তন মুখ্যমন্ত্রী রনদীপ সিং সুরজেওয়ালা। তিনি বলেছেন, “২০১৭ সাল থেকে পঞ্জাবে যত নির্বাচন হয়েছে আমি সবগুলোতেই জিতেছি। আমার উপরে মানুষের সমর্থন না থাকলে এটা সম্ভব হতো না। সমগ্র বিষয়টি নভজ্যোৎ সিং সিধু এবং তাঁর অনুগামীরা পরিচালনা করেছেন। জানি কেন এখন ওই সকল ব্যক্তিদের একনায়কত্ব চালানোর সুযোগ করে দেওয়া হল।”