‘বিভাজন বিভীষিকা স্মৃতি দিবস’ পালন মোদির দ্বিচারিতা, দাবি কংগ্রেসের

নয়াদিল্লি: দেশভাগের স্মৃতিকে স্মরণ করতে বিশেষ ‘বিভাজন বিভীষিকা স্মৃতি দিবস’ পালনের সিদ্ধান্ত নিয়েছে কেন্দ্র। যা প্রধানমন্ত্রী নরেন্দ্র মোদির মস্তিষ্ক প্রসূত। শনিবার এই বিষয়ে সরকারি ঘোষণার আগেই তা টুইট করে জানিয়ে দেন প্রধানমন্ত্রী। যদিও সমগ্র বিষয়টিকে দ্বিচারিতা বলে দাবি করল কংগ্রেস।

আরও পড়ুন- ভুয়ো মহিলা আইপিএসকে ৫ দিনের পুলিশি হেফাজত, নির্দেশ আদালতের

১৯৪৭ সালের অগস্ট মাসের ১৪ তারিখে দেশভাগ হয়েছিল। এই দিনেই আত্মপ্রকাশ করে স্বাধীন রাষ্ট্র পাকিস্তান। সেই দেশভাগের পিছনে অনেকের আত্মবলিদান রয়েছে। বহু মানুষকে ভিটে মাটি ছাড়তে হয়েছিল। অনেক মানুষ প্রাণ হারিয়েছিলেন। সেই রেশ জারি ছিল আরও কয়েক দশক। সেই স্মৃতিকে স্মরণে রাখতেই এই বিশেষ দিবস পালন করতে চাইছে কেন্দ্র।

আরও পড়ুন- পেট্রোল এগোলেও অর্থনীতি থেকে কর্মসংস্থানে পিছোচ্ছে ‘মোদির ভারত’

প্রতি বছর ১৪ অগস্ট ওই বিশেষ দিন পালন করা হবে। শনিবার ভারত সরকারের পক্ষ থেকে এই ঘোষণা করা হয়েছে। যা নিয়ে বিজেপি এবং প্রধানমন্ত্রী নরেন্দ্র মোদিকে কটাক্ষ করল কংগ্রেস। দেশের সর্বাপেক্ষা প্রাচীন রাজনৈতিক দলের প্রবীণ নেতা রণদীপ সিং সুরজেওয়ালা দাবি বলেছেন, “নরেন্দ্র মোদি একজন বড় প্রতারক। ‘বিভাজন বিভীষিকা স্মৃতি দিবস’ তেমনই একটি দ্বিচারিতা।”

আরও পড়ুন- ৭৫ তম স্বাধীনতা দিবস উপলক্ষ্যে তেরঙ্গায় সেজেছে রেড রোড, শহরজুড়ে কড়া নিরাপত্তা

সেই দ্বিচারিতা ফাঁস করতে একাধিক নথি পেশ করেছেন কংগ্রেস নেতা সুরজেওয়ালা। শনিবার নরেন্দ্র মোদির একাধিক টুইটের স্ক্রিণশট সোশ্যাল মিডিয়ায় শেয়ার করেছেন তিনি। যেখানে রয়েছে ‘বিভাজন বিভীষিকা স্মৃতি দিবস’ নিয়ে করা মোদির টুইট। সেই সঙ্গে রয়েছে পাকিস্তানের স্বাধীনতা দিবস উপলক্ষ্যে ওই দেশ এবং তাঁদের জনগণের উদ্দেশ্যে দেওয়া মোদির শুভেচ্ছা বার্তা। একদিকে এই পাকিস্তান রাষ্ট্রের জন্ম নেওয়ার জন্য ‘বিভাজন বিভীষিকা স্মৃতি দিবস’ পালন, আবার ওই দেশকেই স্বাধীনতা দিবসের শুভেচ্ছা নিয়ে প্রধানমন্ত্রীকে কটাক্ষ করেছেন তিনি।

এখানেই শেষ হয়ে যায়নি মোদির বিরুদ্ধে সুরজেওয়ালার প্রমাণ দাখিল। গত মারচ মাসে প্রধানমন্ত্রীর দফতর থেকে পাক প্রধানমন্ত্রী ইমরান খানকে দেওয়া একটি চিঠি প্রকাশ করেছেন কংগ্রেস নেতা। যেখানে নরেন্দ্র মোদির স্বাক্ষর রয়েছে। ২২ মার্চ পাকিস্তান দিবস উপলক্ষ্যে ইমরানকে শুভেচ্ছা জানিয়েছিলেন মোদি। সুরজেওয়ালার দাবি, “১৯৪০ সালের ২২ মার্চ মুসলিম লিগের যাত্রা শুরু হয়েছিল। সেই বিশেষ দিনে পাকিস্তানকে শুভেচ্ছা জানিয়েছেন তিনি।”

এই সকল বিষয়কে হাতিয়ার করেই প্রধানমন্ত্রীকে আক্রমণ করেছেন কংগ্রেস নেতা রণদীপ সিং সুরজেওয়ালা। তিনি বলেছেন, “পাকিস্তানকে সাফল্যের শুভেচ্ছা জনিয়ে নিজের দেশে বিভাজনের রাজনিতি করছেন মোদি।”

The divisive duplicity exposed !

Congratulate Pakistan on 22nd March, the day Muslim League (22/3/1940) passed the “Partition Resolution”;

Congratulate Pak on every 14th August;

BUT…
Start diversionary politics at home.

P.S- Pl read PM’s Letter & Tweet ? pic.twitter.com/qW2DIWotAT

— Randeep Singh Surjewala (@rssurjewala) August 14, 2021

‘বিভাজন বিভীষিকা স্মৃতি দিবস’ পালনের বিষয়ে মোদি বলেছেন, “দেশভাগের যন্ত্রণা কখনই ভুলে যাওয়া সম্ভব নয়। ঘৃণা এবং হিংসার জন্য আমাদের লক্ষ লক্ষ ভাই-বোন প্রাণ হারিয়েছিলেন। অনেকে বাড়ি ছাড়া হয়েছিলেন। সেই সকল মানুষদের আত্মত্যাগকে স্মরণে করতেই ১৪ অগস্ট ‘বিভাজন বিভিষীকা স্মৃতি দিবস’ পালনের সিদ্ধান্ত নেওয়া হয়েছে।”